Nii jaunte Jesoso aina nejerateein,
jataain sohin jaonaa jerecure Jorioocuru,
nitohaneein nebetacanaa janonaa bana cacha rautaane jaun.
Nii jaunte:
“Joaenreein bana amihaniha Ofana jaunna,
jerichanejeein ichaaunra”,
nae Cana Coaunera Calaohi Jesoso.
Niritoha Jesosone jaunte,
jataain jelaichoae jauhecotojoeriin aina obajeein sohin jaonaa jerecure.
Chaaen nebetacanaa janonaa que aitocuruhane tonoraelanaala,
“Cana Coaunera Calaohi nihane jaun jete,
ichaa Cana Coaunerane rijijieein ichae”,
naane corenihane maajeein jataain rautaaurene Jorioocuru.
Nii jaunte:
“Esinaena rauhijiriin aitoreeunni inara rai,
Coatiha casuujua caje coaauneein quiicha jerei ichana nainihaaun,
Cana Coaunera Calaohi nichaaun natiin.
Acaihanejein Ofaacha jerenohichane ichaaun.
Itolere Ofaacha ichaine ichaaun canu netonai.
Cacoelaiha Ofa Cana Coaunerana jaunte,
itolere niicha ichai que canotajae.
Chaaen techu jeelai choae jauhecotojoeriin caque itolere ichaain inara notaaratihane,
nii cojoelatiin coaraa curiquicheein.
Onacaauru ichateein acaauru rai ichaonaa tiha Ofa Cana Coaunerana jaunna,
canu netonai quiicha belaihuri ichateein acaauru rai ichaonaa teeun.
Chabana cacha coujuhin coaraai Ofa Cana Coaunera.
Coatiha ichana nainenihane caun aihei.
Nii jaunte canu cocoainaain caletoae cacha coujuhin coaraaunnuque,
chaaen rijijieein jataain curuaanaa neein nihanune coitucuhin,
rai nere tonoraauruhane rijijieein quere netonai tonoraauruhane coina.
Cha teeinti quere tonoraene,
niite caletoaera Ofa ere tonoraenereein.
Caletoaera ere esenetaain,
quere tonoraain naaojoain neeichenena inara coujuhin inara coaraelanaala rauhijiriin nitajenaachara nejeein nenaa ichaonaa tereeunni inara rai,
jaoleneein neeichene coataa.
Esinaena rauhijiriin aitoon.
Enene caje coauneeinte Cana Coaunera Calaohineein nihanune ere aonacuruha Cana Coaunera coitucuhi cachaaurune jana,
quere tonoraauruhane,
acaauru suujua coriha cureein Cana Coaunera.
Raajenihane ichaonaa nitajenaachara nejeein nenaa ichaonaa teraneein niha Ofa Cana Coaunerana jaunna,
jerichanejeein rijijieein nenaa rai calaohi nichaaunne jaun canu netonai nitajenaachara nejeein nenaa ichaonaa teeun.
Inaraacha cohajei cacha calaohi nichaaunne cocoainaainte caletoae,
caohachaain ichaaoruhane coaraain baasoneein ichaonacaauru ichao rucuheranu que.
Coa caa aitocoaunne cojoaelatohache.
Inae cojoinaca que turuhane banate,
rai nere aonacurureein.
Nii banate natane bana caje mituurureein satiin onacaauru,
caohacha icharaauru nitajenaachara nejeein nenaa ichaonaa raauruhane jana,
baaso icharaaurute caseteco coaraa cuurureein.
Coatiha casuujua caje coaauneein cacha coujuhin coarahaaun.
Aitiin caletoaa Ofane rijijieeina rauhijiriin cacha coujuhin coaraaun.
‘Cana Coaunera Calaohi nichaunra’,
naain irihanu caraajenianene caohacharihei.
Inae Joaan caje bajaerateichene jana,
rauhijiriin inara rai bihalu Joaan.
Aihana jaun,
esenetaaichenete caohachae,
Cana Coaunera ere beraneein niha Joaane coitucuhichene jaun.
Esinaete rauhijiriinte caque aite Joaan acauhanau teein cachaauru coujunacateein baotisaera,
caje bajaaichene jana niqui,
nena cacha aitohane lateneeun.
Jianacoon mituhin neeiche osa cajene jerena caaunna,
caa niritiin aitoon.
Aca aiha leinjiin conone rijijieein niha Joaane jaunte niqui,
coroajeein neeichelu basiinjiin reeintiariin.
Chaaen techu,
‘Acate canaacha cohajeinera’,
naain inara rai biha rauhijiriin Joaane choae tacaain techu niqui,
inara nota que itolere ichacaaunne coaraquiche.
Nii quiicha ichaina ichaaun,
esinae rauhijiriin caletoaa Ofa Cana Coaunerane coitucuhichene coina.
Chariji bana Cana Inaca Cana Coaunera coaraain nere aonaheeiche niqui.
Nete,
nere bera inoaesihuru que catohaneein turuhanune berateein laenaeratihalu Cana Inaca najaan que nerelaaiche niqui,
caje ichaonaa nitajenaachara nejeein nenaa raaichene coina.
Nete nii aitohane rijijieein caletoaa Cana Inacane esenetaeneeichene jaun raenereicheein.
Nii jaunna caque tacaain canu coroajeein caraaichene jereneeun.
Chaaen nachu raotojoeein Cana Coaunera jereein,
nere tonoraain neneeichene coitucuun.
Cana Inaca Cana Coaunerate niqui caletoae.
Nete,
caohachaain canu ranaa jereneeiche.
Jana inara rene turuhin,
‘Canune Cana Coaunera letono neeunra’,
naa inara rene turuhin Cana Coaunera letono niheinete laen caohachaain rariquiche.
Cana Coaunera coacuelanaala itaacha coroajeein,
‘Iite caohati cachaneein neeicha’,
naain neeichene jaunte,
quesenetana naineneeiche.
Coatiha Ofa rai inara colurujuenaa coauhaaun canu.
Nii Moisesa inaraacha esenetaaite laen Cana Coaunera rai inara colurujuereein.
Moisesa aitoonjoan esenetaaichene jana nihanete,
quesenetareeiche,
catohaneein turuhanune que aitiin laenaelu Moisesane jaun.
Nii aitiin niicha laenai esenetaeneeichene,
chatohaneein jana aitocoaunne esenetareeiche”,
nae Jesoso.